Diari Oficial de la Generalitat Valenciana


Sumari del DOGV 5552, del 10-07-2007 (2007/8918)

Notificació de la resolució del recurs d'alçada, referència interna R-53/2007 a la Sra. Maria Sales Tamarit Muñoz
-----------------------------------------------------------------------------------------------------------------

### Dades del document

Número de DOGV
:   5552

Data del DOGV
:   10-07-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/8918


Data del document
:   12-03-2007

Organisme emissor
:   Conselleria de Territori i Habitatge

Tipus de document
:   Edicte

Notificació de la resolució del recurs d'alçada, referència interna R-53/2007 a la Sra. Maria Sales Tamarit Muñoz [2007/8918]  
De conformitat amb el que establix l'art. 59.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, es notifica a la Sra. Maria Sales Tamarit Muñoz, c/ Ronda Joan Fuster, núm. 30-1r-1ª (46541, Sueca) la resolució del recurs d'alçada amb el número de referència interna R-53/2007.  
RESOLUCIÓ  
Després d'examinar el recurs d'alçada formulat per la Sra. Maria Sales Tamarit Muñoz contra la resolució denegatòria del visat i finançament concertat per a l'adquisició d'un habitatge d'accés concertat (HAC 517), relatiu a l'expedient núm. 46/0235/2005.  
Antecedents de fet  
Primer. La Sra. Maria Sales Tamarit Muñoz, adquirent de l'habitatge situat a Sueca (València), carrer Ronda de Joan Fuster número 30 pis 1r porta 1ª, mitjançant l'escriptura de compravenda de data 12 d'abril de 2005, va presentar en els Serveis Territorials d'Habitatge i Projectes Urbans de València el dia 6 de juliol de 2005 la sol·licitud de visat i finançament concertat per a l'adquisició de l'esmentat habitatge.   
Segon. A la vista de la documentació que es troba en poder de l'expedient, i per raó del que disposa l'article 6.2 del Decret 73/2005, de 8 d'abril, del Consell de la Generalitat, el cap del Servei Territorial de València en data 7 de juny de 2006 dicta una resolució denegatòria del visat del contracte i del finançament concertat, per quedar acreditat que la superfície total de l'habitatge, inclosos els elements comuns, excedix 120 metres quadrats.  
Tercer. Contra l'esmentada resolució interposa recurs d'alçada dins del termini i la forma escaient la Sra. Maria Sales Tamarit Muñoz amb les al·legacions que en aquest figuren i no es transcriuen a fi de la brevetat.  
Fonaments de dret   
I. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de règim jurídic de les administracions públiques i del procediment administratiu comú (LRJAP i de PAC), com pel que establix el Decret 137/2006, de 29 de setembre, del Consell (DOGV núm. 5359, de 3 d'octubre de 2006).  
II. El que disposen els articles 107; 110; 114 i 115, de la LRJAP i PAC, quant a l'admissió i la tramitació del recurs d'alçada.  
III. Segons disposa l'article 6.2 del Decret 73/2005, de 8 d'abril, del Consell de la Generalitat "2. La superfície total de l'habitatge lliure, inclosos els elements comuns, ha d'estar compresa entre un mínim de 40 m², i un màxim de 120 m² construïts..."  
IV. En el cas que ens ocupa, consta en l'escriptura de compravenda que l'habitatge té una superfície sense elements comuns de cent catorze metres i sis decímetres quadrats. En l'informe de taxació consta com a superfície construïda 131,11 m².  
Al·lega la interessada que l'habitatge segons l'escriptura de compravenda té una superfície construïda sense elements comuns de 114,06 m², però com ja s'ha dit hi ha un certificat de taxació com també que en la dita superfície no estan inclosos els elements comuns.   
Pel que s'exposa i, i com la recurrent no ha aportat cap prova que evidencie l'error en la resolució recorreguda i,   
Vistos la Llei 30/1992, de 26 de novembre, de règim jurídic de les administracions públiques i del procediment administratiu comú i la resta de legislació general i de pertinent aplicació i de conformitat amb la Proposta de resolució de l'Àrea de Promoció, resolc:  
Desestimar el recurs d'alçada formulat per la Sra. Maria Sales Tamarit Muñoz contra la resolució del Servei Territorial d'Habitatge i Projectes Urbans de València, de data 7 de juny de 2006, que queda confirmada.  
Contra la present resolució que posa fi a la via administrativa, es pot interposar recurs contenciós administratiu, davant del Jutjat Contenciós Administratiu de València, en el termini de dos mesos comptadors des de l'endemà de la notificació d'aquesta, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que crega oportú.  
València, 12 de març de 2007.- El director general d'Habitatge i Projectes Urbans: Bernabé Bueno Miralles